
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  12
din 28 ianuarie 2016
                 pentru modificarea art. 1 din Hotărârea Consiliului Local Sighişoara nr. 107/29.11.2012 
                  privind aprobarea prelungirii valabilităţii Planului Urbanistic General al Municipiului 
                                                                            Sighişoara


Consiliul Local al Municipiului Sighişoara, întrunit în şedinţă ordinară,


Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 747/13.01.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere prevederile Legii nr. 350/2001 privind amenajarea teritoriului şi urbanismul, cu modificările şi completările ulterioare, cu precădere cele ale art. 46, alin. 1^3 coroborate cu prevederile art. 56, alin. 4;

Având în vedere prevederile Legii nr. 303/2015 pentru modificarea art. 46 din Legea nr. 350/2001 privind amenajarea teritoriului şi urbanismul şi a art. II din Ordonanţa de urgenţă a Guvernului nr. 85/2012 pentru modificarea alin. (1^3) al art. 46 din Legea nr. 350/2001 privind amenajarea teritoriului şi urbanismul;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere faptul că Planul Urbanistic General al Municipiului Sighişoara a fost aprobat prin Hotărârea Consiliului Local Sighişoara nr. 1/1999 şi valabilitatea acestuia a fost prelungită prin art. 1 din Hotărârea Consiliului Local Sighişoara nr. 107/29.11.2012, prelungire care, raportat la dispoziţiile legale anterioare intrării în vigoare a Legii nr. 303/2015, nu putea depăşi data de 31.12.2015;

Având în vedere Raportul de specialitate al Compartimentului Urbanism, Disciplina în Construcţii, Patrimoniu Unesco, înregistrat cu nr. 746/13.01.2016, prin care se propune modificarea art. 1 din Hotărârea Consiliului Local Sighişoara nr. 107/29.11.2012 privind aprobarea prelungirii valabilităţii Planului Urbanistic General al Municipiului Sighişoara, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „c” şi (9), art. 45 (2) lit. „e” şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
HOTĂRĂŞTE:
Art. I. Se aprobă modificarea art. 1 din Hotărârea Consiliului Local Sighişoara nr. 107/29.11.2012 privind aprobarea prelungirii valabilităţii Planului Urbanistic General al Municipiului Sighişoara, care va avea următorul cuprins:
“Se aprobă prelungirea valabilităţii Planului Urbanistic General al Municipiului Sighişoara până la data aprobării, în condiţiile legii, a noii documentaţii de urbanism, dar nu mai târziu de 30 decembrie 2018”. 

Art. II. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara şi Direcţiile/Serviciile/
Compartimentele din cadrul aparatului de specialitate al Primarului.

Art. III. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Claudiu Pop
                                                                                    Contrasemnează/Avizat pentru legalitate

        SECRETAR,



          Anca Bizo

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  2 ex. Compartimentul Urbanism, Disciplina în Construcţii, Patrimoniu Unesco;

  1 ex. Direcţia Administrarea Patrimoniului;
  1 ex. Direcţia Relaţii Publice şi Comunicare;

  1 ex. Biroul Public Cadastru şi Agricultură;

  1 ex. Biroul Juridic.
12 ex. 

B.A.
